經數: 一七七五

經名: 注維摩詰經卷第八

頁數: 四○一

上              欄

舍  什曰. 彼國無王. 唯五百居士. 共治國

政. 今言主1衆所推也. 肇曰毘耶離國無有

君王. 唯有五百長者. 共理國事. 月蓋衆所

推重故名主. 自此下皆聞香而後集2矣

見其室中菩薩甚多諸師子座高廣嚴好皆大

歡喜禮衆菩薩及大弟子[&FFFF]#住一面諸地神

3虛空神及欲色界諸天聞此香氣亦皆來入

維摩詰舍時維摩詰語舍利弗等諸大聲聞仁

者可食如來甘露味飯  生曰. 以其向念故

敎食也. 亦欲因以明食之爲理. 泥洹是甘

露之法. 而食此食者. 必以得之. 故飯中有

甘露味焉

大悲所[&FFFF]#  什曰. [&FFFF]#義有三. 一大悲果報. 二

悲心所念. 三以慈眼視之. 生曰. 使人

悟. 爲外4[&FFFF]#也. 豈曰食能大悲力矣. 然則

飯之爲氣. 大悲所5[&FFFF]#矣

無以限意食之使不消也  什曰. 食此飯應

發大心建大業. 是名報恩. 報恩名爲消

也. 肇曰. 先示受食法也. 此飯大悲之果. 悲

意所設. 悲心所興. 故名大悲所*[&FFFF]#. 以限

意食之則不能消. 若知此飯大悲所成. 不

可思議. 發道心而食者則消報施主恩. 無

限6□意也. 生曰. 飯出大悲則無限矣. 而

限言少者. 則乃不消也

有異聲聞念是飯少而此大衆人人當食  肇

曰. 不思議食. 非二乘所及. 故生是念也

化菩薩曰勿以聲聞小德小智稱量如來無量

福慧  肇曰. 無量福慧. 卽香飯之因. 夫有

無量之因. 必有無量之果. 若因可量. 果亦

中              欄

可量. 如來無量福慧. 豈是聲聞小智所能

量乎

四海有竭此飯無盡使一切人食□若須彌乃

至一劫猶不能盡所以者何無盡戒定智慧解

脫解脫知見功德具足者所食之餘終不可盡

肇曰. 如來具五分法身無盡功德. 報應之

飯如何可盡*矣

於是[&FFFF]#飯悉飽衆會猶故不7賜其諸菩薩聲

聞天人食此飯者身安快樂譬如一切樂莊嚴

國諸菩薩也又諸毛孔皆出妙香亦如衆香國

土諸樹之香爾時維摩詰問衆香菩薩香積如

來以何說法彼菩薩曰我土如來無文字說但

以衆香令諸天人得入律行  什曰. 擧其多

也. 上云說法. 亦不必有言說. 有因通敎

功同說耳. 肇曰. 其土非都無言. 但以香

爲通道之本. 如此國因言通道. 亦有因

神8變而得悟者

菩薩各各坐香樹下聞斯妙香卽獲一切德藏

三昧得是三昧者菩薩所有功德皆悉具足

肇曰. 此三昧力. 能生諸功德也

彼諸菩薩問維摩詰今世尊釋迦牟尼  9佛以

何說法維摩詰言此土衆生剛强難化故佛爲

說剛强之語以調伏之  什曰. 如來說法. 其

要有三. 一軟善語. 二剛强語. 三雜說. 善行

樂果軟善語也. 惡行苦果剛强語也. [&FFFF]#善毁

惡雜說也. 肇曰. 聖化何常. 隨物而應耳. 此

土剛强. 故以剛强之敎而應焉

言是地獄是畜生是餓鬼是諸難處   肇曰.

遍示八難處也

下              欄

是愚人生處  肇曰. 外道異學. 名愚人生處

也

是身邪行是身邪行報是口邪行是口邪行報

是意邪行是意邪行報是殺生是殺生報是不

與取是不與取報是邪□是邪□報是妄語是

妄語報是兩舌是兩舌報是惡口是惡口報是

無義語是無義語報  什曰. 10梵本云. 雜說

也. 凡不爲善及涅槃. 而起11心口業. 悉名

雜說也. 肇曰. 華飾美言苟悅人意名無義

語

是貪嫉是貪嫉報是瞋惱是瞋惱報是邪見是

邪見報是□[&FFFF]#是□[&FFFF]#報是毁戒是毁戒報是

瞋□是瞋□報是懈怠是懈怠報是亂意是亂

意報是愚癡是愚癡報是結戒是持戒是犯戒

肇曰.   如律藏說

是應作是不應作是障□是不障□  肇曰.

犯律有罪重而不障道. 有輕罪而障道者.

亦有三障. 業障報障煩惱障也

是得罪是離罪是淨是垢是有漏是無漏是邪

道是正道是有爲是無爲是世間是涅槃以難

化之人心如[&FFFF]#□故以若干種法制御其心乃

可調伏  肇曰. 以其難化故. 示罪福之若

是*也

譬如象馬[&FFFF]#  12□不調加諸楚毒乃至徹骨然

後調伏  什曰. 馬有五種. 第一見鞭影. 卽

時調伏. 第二得鞭乃伏. 第三以利錐. 刺

皮乃伏. 第四穿肌乃伏. 第五徹骨乃伏. 衆

生利鈍亦有五品. 第一但見他無常. 其心

便悟. 第二見知識無常. 其心乃悟. 第三見

經數: 一七七五

經名: 注維摩詰經卷第八

頁數: 四○二

上              欄

兄弟親戚無常. 其心乃悟. 第四見父母無常.

其心乃悟. 第五自身無常. 極受苦惱. 復加

以苦言. 然後乃悟也

如是剛强難化衆生故以一切苦切之言乃可

入律  肇曰. 非鉤□無以調象馬非苦言.

無以伏難1化

彼諸菩薩聞說是已皆曰未曾有也如世尊釋

迦牟尼佛隱其無量自在之力乃以貧所樂法

度脫衆生 什曰. 晦[&FFFF]#[&FFFF]#明自同貧乞. 自

同貧乞則與相接. 接則易□. 故爲貧所信

樂也. 肇曰. 諸佛平等[&FFFF]#有參差. 由群生

下劣志願狹小故. 佛隱自在力同其貧陋.

順其所樂而以濟之. 應威無方不攝淨穢.

此未曾有也

斯諸菩薩亦能勞謙以無量大悲生是佛土維

摩詰言此土菩薩於諸衆生大悲堅固誠如所

言  肇曰. 成其所歎*也

然其一世饒益衆生多於彼國百千劫行  什

曰. 譬如良醫遇疾疫劫中. 醫術大行廣施

衆藥. 所療者衆致供無量. 菩薩大士處不

淨國. 亦復如是. 衆惡彌滋兼濟乃弘. 十事

法藥廣療衆病. 化廣利深2一超萬劫. 肇曰.

行不在久貴其有益3焉

所以者何此娑婆世界有十事善法諸餘淨土

之所無有何等爲十以布施攝貧窮以淨戒攝

毁禁以忍辱攝瞋□以精進攝懈怠以禪定攝

亂意以智慧攝愚癡  什曰. 癡有二種. 一者

一切法中癡. 二者於諸佛深法中不能明

了. 不淨國中有二種癡. 淨國中唯有佛法

中              欄

中不了癡也

4說除難法度八難者以大乘法度樂小乘5者

以諸善根濟無德者常以四攝成就衆生是爲

十  肇曰. 夫善因惡起淨由穢增. 此土十惡

法具故十德增長. 彼土純善故施德無地.

所以百千劫行不如一世也. 別本云. 十惡

業. 什曰. 十惡業有上中下. 上地獄報中畜

生報下餓鬼報. 一品中復有三品. 如是九

品. 不善三惡道中受九品苦報者也

彼菩薩曰菩薩成就幾法於此世界行無瘡□

生于淨土  什曰. 深行菩薩非所疑也. 今

淺行者. 處不淨國恐其行淺功微未能自

拔. 譬如少湯投之大水. 亦如少力之人入

水救溺. 未能兼濟則與彼俱淪. 故問以

何爲法得生淨國也. 肇曰. 將□此土始

學菩薩令生淨國. 故發斯問也

維摩詰言菩薩成就八法於此世界行無瘡□

生于淨土何等爲八饒益衆生而不望報代一

切衆生受諸苦惱所作功德盡以施之  肇

6曰. 代彼受苦不自計身. 所有功德盡施

衆生. 豈以有益而想其報乎. 若不爲衆

生應久入涅槃. 爲彼受苦令其先度. 彼

去我留非代. 謂何此饒益之至一法也

等心衆生謙下無□  肇曰. 怨親不殊. 卑己

7厚人. 等心尊卑. 情無介然. 二法也

於諸菩薩視之如佛  肇曰. 菩薩衆生之□

梁. 三寶之所繫. 視之如佛則增己功德. 三

法也

所未聞經聞之不疑  肇曰. 佛所說經聞則

下              欄

信受. 不以未聞而生疑惑. 四法也

不與聲聞而相違背   肇曰. 三乘雖異歸宗.

不殊. 不以小大而相違背. 五法也

不嫉彼供  什曰. 推其致供之由由於宿

行. 嫉之無益宜應修善. 以理處心故嫉不

生也

不高己利  什曰. 若修善持戒得利養時

當自念言. 彼供養功德非爲我也. 假令有

我. 彼不見爲. 理旣無我. 高竟無主. 如是

思惟則高心自滅也

而於其中調伏其心  什曰. 卽於上彼供己

利二事中. 自調伏心. 調伏心如向說. 三

句合爲一事. 肇曰. 他種他獲. 曷爲而嫉. 己

種己得曷爲而高. 於是二中. 善自調伏六法

也

常省己過不訟彼短  什曰. 如一比丘林中

坐禪. 時至須食持[&FFFF]#出林. 路逢惡賊. 惡賊

引弓射之. 比丘恕8他自責不生惡心. 又

指腹語賊. 汝應射此. 我爲腹出林故致

斯惱. 此腹之罪耳. 省己恕物類如此也. 不

訟彼短. 不如彼鈍根維那就地□穢心人

短也. 省己過乃至心諸功德通爲一事. 肇

曰. 省己過則過自消訟彼短則短在已. 七

法也

□以一心心諸功德是爲八  肇曰. 塵垢易

增功德難具. 自非一心專心. 無以剋成

具此八法. 則行無瘡□. 終生淨土矣

維摩詰文殊師利於大衆中說是法時百千天

人皆發阿□多羅三□三菩提心十千菩薩得

經數: 一七七五

經名: 注維摩詰經卷第九

頁數: 四○三

上              欄

1無生法忍2◎

注維摩詰經卷第八

注維摩詰經卷第九

後秦釋僧肇選

◎3菩薩行品第十一

是時佛說法於菴羅樹園其地忽然廣博嚴事

一切衆會皆作金色  4肇曰. 至人無常所.

理會是□. 如來淨名雖服殊處異. 然妙存

有在. 所以來往興化. 共弘不思議道也. 因

遣問疾. 所明若上. 今將詣如來封印玆

典. 故先現斯瑞以啓群心者也

阿難白佛言世尊以何因緣有此瑞應是處忽

然廣博嚴事一切衆會皆作金色  肇曰. 大

士所爲非小道所及. 故問其緣者也

佛告阿難是維摩詰文殊師利與諸大衆恭敬

圍繞發意欲來故先爲此瑞應於是維摩詰語

文殊師利可共見佛  5什曰. 維摩詰勸共

見佛. 旨可尋也. 一者見其誠心欲遂其

本意. 二者欲令證明香飯多所發悟. 三

者以其懷勝遠遊宜令實反. 故欲共詣佛

所諮請6遺法

與諸菩薩禮事供養文殊師利言善哉行矣今

正是時  肇曰. 有益時也

維摩詰卽以神力持諸大衆幷師子座置於右

掌往詣佛所到已著地  什曰. 世相迎送. 必

結駟輕騎. 大士迎送則運以妙7通

中              欄

稽首佛足右繞七□一心合掌在一面立   肇

曰. 淨名置座於地. 將先致敬也

其諸菩薩卽皆避座稽首佛足亦繞七□於一

面立諸大弟子釋梵四天王等亦皆避座稽首

佛足在一面立於是世尊如法慰問諸菩薩已

各令復座卽皆受敎衆坐已定佛語舍利弗汝

見菩薩大士自在神力之所爲乎  什曰. 欲

稱大士8神奇. 將以□9狹劣之想也

唯然已見於汝意云何世尊我[&FFFF]#其爲不可思

議非意所圖非度所測  肇曰. 向與文殊俱

入不思議室. 因借寶座[&FFFF]#其神力. 兼食香

飯乘掌而還. [&FFFF]#測其變. 故自絶於圖度. 此

經大旨. 所明不思議道. 故往往多顯不思

議[&FFFF]#也

爾時阿難白佛言世尊今所聞香自昔未有是

爲何香  什曰. 問曰上品香氣普[&FFFF]#三千. 阿

難云何不聞耶. 答曰. 非分故近而不聞. 今

有以得聞也. 肇曰. 如來將辨香飯之緣. 故

令阿難10聞也

佛告阿難是彼菩薩毛孔之香  肇曰. 彼菩

薩衆香國菩薩也. 所以獨言彼者. 欲令舍

利弗自顯一食之香. 因明香飯之多益也

11於是舍利弗語阿難言我等毛孔亦出是香

阿難言此所從來曰是長者維摩詰從衆香國

取佛餘飯於舍食者一切毛孔皆香若此阿難

問維摩詰是香氣住當久如維摩詰言至此飯

消曰此飯久如當消曰此飯勢力至于七日然

後乃消  什曰. 七日乃消有二因緣. 或有

人食香飯飯不時消. 心必厭捨故不令久

下              欄

也. 亦云應得道者. 飯氣時[&FFFF]#不過七日. 必

成聖道. 如道[&FFFF]#七生. 七步蛇□等勢不過

七. 事不須久故不令過12七. 肇曰. 七日

勢消飯常力也. 若應因飯而階道者. 要

得所應得然後乃消也. 生曰. 不過七日

也

又阿難若聲聞人未入正位食此飯者得入正

位然後乃消  肇曰. 入無漏境. 名入正位

焉

已入正位食此飯者得心解脫然後乃消  什

曰. 見諦十六心也. 問曰. 食香飯云何得

道. 答曰. 體安心靜發未曾有意. 飯尙如此.

何肉道耶. 有此妙果必有妙因. 極大信樂

深達因果. 卽解緣起解緣起則見實法也.

肇曰. 成無著果. 名心解脫13者

若未發大乘意食此飯者至發意乃消已發意

食此飯者得無生忍然後乃消已得無生忍食

此飯者至一生補處然後乃消  14生曰. 七日

之內. 必有所得矣. 然一食之悟亦不得有

二階進也. 止一生補處者. 佛無因得故也.

無生菩薩及正位之人. 豈復假外方得進哉.

而今云爾者. 以明此飯爲宣理之極. 備有

其義焉

譬如有藥名曰上味其有服者身諸毒滅然後

乃消此飯如是滅除一切諸煩惱毒然後乃消

阿難白佛言未曾有也世尊如此香飯能作佛

事  什曰. 神足變化. 說法度人化之常也.

飯本充體而今得道. 故歎未曾有. 佛以化

人爲事. 凡是化人皆名佛事. 以阿難謂佛

經數: 一七七五

經名: 注維摩詰經卷第九

頁數: 四○四

上              欄

事之妙. 妙盡於此. 故下廣明佛事. 以廣其

心也. 肇曰. 飯本充體乃除結縛. 未曾聞見

也. 生曰. 佛以應悟爲事. 而香飯能之. 未

曾有者也

佛言如是如是阿難或有佛土以1佛光明而

作佛事  肇曰. 阿難具香飯所益. 謂佛事

理極於此. 故廣示其事. 令悟佛道之無方

也. 此土衆生. 見佛妙光自入道. 檢亦有餘

益. 但以光爲主下2皆類此

有以諸菩薩而作佛事  什曰. 佛直居宗靜

默. 令菩薩弘道以化人也. 肇曰. 有佛默然

居宗. 以菩薩爲化主也

有以佛所化人而作佛事  肇曰. 有純以化

爲佛事. 如須扇頭3比

有以菩提樹而作佛事  什曰. 或出華果或

出名香或放光明或爲說法也. 肇曰. 佛於

下成道樹名菩提. 此樹光無不照香無不

[&FFFF]#. 形色微妙隨所好而見. 樹出法音隨所

好而聞. 此如來報應樹也. 衆生遇者自然悟

道. 此土以樹爲化之本也

有以佛衣服臥具而作佛事  什曰. 昔閻色

提王. 得佛大衣. 時世疾疫. 王以衣著標上.

以示衆4人. 歸命病皆得愈信敬益深. 因是

解脫5此其類也. 肇注同

有以飯食而作佛事有以園林臺觀而作佛事

肇曰. 衆香國卽其事也. 一義飮食以舌根

通道. 園觀以眼根通道6也

有以三十二相八十隨形好而作佛事  什

曰. 或一相二相乃至衆多相. 隨所應見而

中              欄

爲現相. 亦云以佛形像. 如著沙王以佛像

與弗迦沙王因是得悟也. 下言佛身7全

現身也. 肇曰. 好嚴飾者示之以相好也

有以佛身而作佛事有以虛空而作佛事

什曰. 除[&FFFF]#形色廓然無像. 令其空心虛靜

累想自滅. 亦如文殊師利滅衆色像. 現虛

空相以化阿□世王也. 肇曰. 好有者存身

以示有. 好空者滅身以示空. 如密[&FFFF]#經說

也. 八相雖在身而身相不一. 所因各異故.

佛事不同也

衆生應以此緣得入律行   肇曰. 所因雖殊.

然俱入律行也

有以夢幻影響鏡中像水中月熱時炎如是等

諭而作佛事  什曰. 於夢中悟感衆生也.

下六事爲現不眞形色. 令悟深理焉. 肇曰.

自有不悟正言. 因諭得解8者

有以音聲語言文字而作佛事   肇曰. 卽此

娑婆國之佛9事

或有淸淨佛土寂[&FFFF]#無言無說  什曰. 有形

色無言敎如維摩詰默然成論比也

無示無識無作無爲而作佛事  肇曰. 有眞

淨土純法身菩薩. 外無言說內無情識. 寂

[&FFFF]#無爲而超悟於事外. 非是言情所能稱

述. 此佛事之上者也

如是阿難諸佛威儀進止諸所施爲非佛事

肇曰. 佛事者以有益爲事耳. 如來進止

擧動威儀俯仰乃至動足未曾無益. 所以諸

所作爲. 無非佛事. 上略言之10也

阿難有此四魔八萬四千諸煩惱門  什曰.

下              欄

煩惱根本有四. 三毒及等分也. 二萬一千塵

垢屬一病. 四病故八萬四千也. 總說則八萬

四千. 別相則無量. 今言八萬四千. 則攝無

量故爲門也. 肇曰. 三毒等分此四. 煩惱之

根也. 因一根生二萬一千煩惱. 合八萬四

千. 因八萬四千. 出無量塵垢故名門也

而諸衆生爲之疲勞諸佛卽以此法而作佛

事  什曰. 佛事有三種. 一以善作佛事. 光

明神力說法等是也. 二無記虛空是也. 三以

不善八萬四千煩惱是也. 譬如藥師或以良

藥. 或以毒藥治人病也. 佛亦如是. 以煩

惱如佛以愛度難陀也. 瞋□化惡龍比

也. 肇曰. 衆生皆以煩惱爲病. 而諸佛卽以

之爲藥. 如□女以欲爲患. 更極其情欲

然後悟道. 毒龍以瞋爲患. 更增其忿□然

後受化. 此以欲除欲以瞋除瞋. 猶良醫

以毒除毒. 斯佛事之無方也. 生曰. 若投藥

失所. 則藥反爲毒矣. 苟曰得11愈毒爲藥

也. 12是以大聖爲心病之醫王. 觸事皆是法

之良藥

是名入一切諸佛法門  肇曰. 若能應會無

方美惡斯順. 無事不爲. 爲之無非佛事. 乃

名入諸佛法門耳. 生曰. 苟達其一衆事皆

13畢

菩薩入此門者  肇曰. 七住14已上豫入此

門

若見一切淨好佛土不以爲喜不貪不高若

見一切不淨佛土不以爲憂不□不沒但於

諸佛生淸淨心歡喜恭敬未曾有也諸佛如

經數: 一七七五

經名: 注維摩詰經卷第九

頁數: 四○五

上              欄

來功德平等爲敎化衆生故而現佛土不同

肇曰. 佛無定所. 應物而現. 在淨而淨在穢

而穢. 美惡自彼於佛無二. 曷爲自生憂喜

於其間哉. 是以豫入此門者. 見淨不貪己

分不高. [&FFFF]#穢不□乖情不沒. 故能生眞淨

心. 知佛平等而應[&FFFF]#不同. 此□[&FFFF]#之徒非

平等信也. 自不入佛事門者. 孰能不以淨

穢爲心乎. 生曰. 菩薩旣入此門. 便知佛土

本是就應之義. 好惡在彼於我豈有異哉.

所貴唯應. 但歎應生之爲奇也

阿難1汝見諸佛國土地有若干而2虛空無若

干也  生曰. 無地爲空. 而地出其中矣

如是見諸佛色身有若干身  什曰謂化現

身也. 下言身色等. 眞報應之身也

其無□慧無若干也  肇曰. 佛慧如空應形

猶地. 不以地異而異空. 不以空一而釋

地也. 生曰. 色身是外應之有. 出無□慧中.

而無□慧無色身也

阿難諸佛色身威相種姓戒定智慧解脫解脫

知見力無所畏不共之法大慈大悲威儀所行

及其壽命說法敎化成就衆生淨佛國土具諸

佛法悉皆同等  生曰. 諸佛色身雖復若干.

而一一佛無不有之. 故無不等矣

是故名爲三□三佛陀  什曰. 三□三菩提.

秦言正遍知. 今言三□三佛陀. 言正遍覺

也. 見法無差故言正. 智無不周故言遍

也. 出生死夢故言覺也. 肇曰. 秦言正遍知.

見法無差謂之正. 智無不周謂之遍. 決

中              欄

定法相謂之知. 生曰. 若不等者. 便有所不

盡. 不得名爲正遍覺人也

名爲多陀阿伽度  肇曰. 秦言如來亦云如

去. 如法而來如法而去. 古今不改千聖同

轍. 故名如來亦名如去. 生曰. 如者謂心與

如冥. 無復有不如之理. 從此中來. 故無

不如矣

名爲佛陀  什曰. 多陀阿伽度. 秦言如來亦

言如去. 如法知如法說故名如也. 諸佛以

安隱道來. 此佛亦如是來. 彼佛安隱去. 此

佛亦如是去也. 佛陀秦言覺也. 凡得道名爲

覺. 覺有二種. 一於四諦中覺. 二於一切法

中覺. 覺而不盡. 則非眞覺故無覺名也.

如佛問舍利弗三問不答. 天女問默然無

言. 此未[&FFFF]#於睡也. 言遍言如言覺. 此三

名則是體極之稱. 足以明諸佛周等異於二

乘也. 肇曰. 秦言覺生死長寢[&FFFF]#能自覺. 自

覺覺彼者其唯佛也. 此三句蓋體極之稱. 若

如上佛事. 有一女不等者. 則不足以名三

號具足也. 生曰. 於結使眠中而覺. 故得心

冥如也

阿難若我廣說此三句義汝以劫壽不能盡

受  生曰. 無不知無不能者. 豈可窮之

哉. 言阿難不能盡受. 亦何足用美其廣. 意

在以稱菩薩能盡受之3矣

正使三千大千世界滿中衆生皆如阿難多聞

第一得念總持此諸人等以劫之壽亦不能受

肇曰. 三句之義無窮若此. 其道平等理

無不極. 豈容優劣於其間哉

下              欄

如是阿難諸佛阿□多羅三□三菩提無有限

量智慧辯才不可思議阿難白佛我從今已往

不敢自謂以爲多聞   肇曰. 阿難於五百弟

子中. 多聞强記第一. 今聞佛事. 乃自審寡

聞也. 生曰. 阿難豈不知己之多聞本有在

乎. 自取不達. 以申佛之意4也

佛告阿難勿起退意所以者何我說汝於聲聞

中爲最多聞非謂菩薩且止阿難其有智者不

應退度諸菩薩也一切海淵尙可測量菩薩禪

定智慧總持辯才一切功德不可量也   肇曰.

物有於上不足於下有餘. 不可以下有

餘而量於上也

阿難汝等捨置菩薩所行是維摩詰一時所現

神通之力一切聲聞□佛於百千劫盡力變

化所不5能  肇曰. 一時卽向來所6現一時

若此. 肉盡其7事

爾時衆香世界菩薩來者合掌白佛言世尊我

等初見此土生下劣想今自悔責   什曰. 雖

奉聖旨. 及見不淨劣想自發. 由憶念佛

敎起想微耳. 旣了平等. 誠心自悔也. 肇曰.

初見穢土生下劣想. 謂諸佛菩薩亦有升

降. 聞此佛事乃自悔責也

捨離是心所以者何諸佛方便不可思議爲度

衆生故隨其所應現佛國異唯然世尊願賜少

法還於彼土當念如來  什曰. 彼亦不必專

以香爲佛事. 故請言敎法也. 亦將欲遍至

十方化不淨國. 故請雜法也. 亦以遠遊異

刹. 不宜虛反又以彼諸菩薩. 必問其上要.

故[&FFFF]#異聞也. 亦欲令彼菩薩知恩故請. 云

經數: 一七七五

經名: 注維摩詰經卷第九

頁數: 四○六

上              欄

何令知恩. 彼諸菩薩處淸淨國. 但食香飯

自入律行. 常樂則亡其樂. 亡其樂則亡其

所由. 所由者佛. 而彼昧之. 是不知恩也. 若

聞下二門苦而後得乃悟自然得者因妙而功

深也. 肇曰. 旣知佛事之難議. 故欲請法而

反土. 將宣揚如來不思議道. 令本國衆生

念佛功德也. 生曰. 請還彼土法也

佛告諸菩薩有盡無盡無□法門  什曰. 盡

有二種. 一無爲盡二有爲盡. 有爲盡. 無常遷

滅盡也. 無爲盡. 智慧斷令滅盡也. 今言盡

門. 是有爲無常盡也. 言無□於二事不□

也. 不盡功德有爲. 無凡夫□也. 不住無

爲無二乘□也

汝等當學  生曰. 欲還彼土. [&FFFF]#在捨此之

彼. 是自濟之懷. 於菩薩爲縛矣. 若解脫

之者. 是其法也

何謂爲盡謂有爲法  生曰. 有爲是無常盡

滅之法也

何謂無盡謂無爲法  肇曰. 有爲法有三相

故有盡. 無爲法無三相故無盡. 生曰. 無爲

則不盡矣

如菩薩者不盡有爲  什曰. 謂一切善. 是有

爲功德也. 一切有爲悉是大累. 可以遣累故

有宜存. 譬如無量怨賊在彼大城. 城中有

人來降. 因是人得破怨賊. 故雖是賊亦

應供養之

不住無爲   肇曰. 有爲雖僞. 捨之則大業不

成. 無爲雖實. 住之則慧心不明. 是以菩薩

中              欄

不盡有爲. 故德無不就. 不住無爲. 故道

無不覆. 至能出生入死遇物斯乘. 在淨

而淨不以爲欣. 處穢而穢不以爲戚. 應彼

而動於我無爲. 此諸佛平等不思議之道也.

夫不思議道. 必出乎盡不盡門. 彼菩薩聞佛

事平等不可思議. 所以請法. 故佛開此二

門. 示其不思議無□之道也. 生曰. 此土

有苦是有爲也. 彼土無苦是無爲也. 若縛

在欲盡有爲住無爲者. 蓋是此土患苦之

情. 非彼土然也. 然則寄還彼土. 以明法實

得祛此縛矣

何謂不盡有爲謂不離大慈不捨大悲   什

曰. 慈悲佛道根本也. 聲聞無此故. 盡有住

無也. 欲不盡有爲成就佛道. 要由慈悲.

故先說也. 肇曰. 慈悲乃入有之基. 樹德之

本. 故發言有之. 生曰. 菩薩之行凡有二業.

功德也智慧也. 功德在始智慧居終. 不盡

有爲義在前. 故功德不盡之也. 住無爲義

在後. 故智慧不住之也. 不盡有爲. 是心

理不捨生死之懷. 以慈悲爲本. 故始明

之焉

深發一切智心而不忽忘  什曰. 志心佛道.

其心深固. 譬如種樹根深難拔. 故歷劫愈

明. 不暫失也. 肇曰. 發心不忘. 是衆行之中

心者也

敎化衆生終不厭倦  別本云. 心不厭倦. 什

曰. 惱之者衆鮮能無厭. 以大悲爲本. 故

涉苦彌勤. 雖魔怨逼試. 心不生1倦

於四攝法常念順行護持正法不惜軀命種諸

下              欄

善根  什曰. 謂堅固善心深不可動. 乃名

根也. 如有一人到舍利弗處心出家. 舍

利弗觀其宿命. 八萬大劫不種善根. 棄而

不度. 往五百弟子所. 盡皆不受. 於是到祇

洹門下. 悲泣懊惱. 佛從外還見而問之. 其

人具以事答. 佛卽種種責舍利弗. 汝智慧不

深不見人根妄輕賤人耶. 佛卽受其人.

[&FFFF]#言善來比丘鬚髮自落. 法衣著身便成沙

門. 佛爲說法卽得阿羅漢. 舍利弗問佛. 此

人何時種泥洹善根. 佛言乃往昔過去無央

數劫有佛名人2可. 時有一人. 入林取薪

虎從林出欲食其人. 其人上樹虎在樹下.

其人極大恐怖. 時佛從空中飛過. 其人見已

稱南無佛. 心生信樂極厭生死. 深心誓願

願離此苦. 因此善根今得解脫. 時舍利弗.

向佛悔過擧身投地深自悲歎. 佛言. 譬如

石中有金. 愚人不知棄而不取. 金師見之

知其中有金. 卽以兩囊鼓而出之. 衆生無

明石中有智慧金. 今汝智慧不深故棄而弗

度. 如來深見根本. 以禪定智慧囊鼓而出

之也

無有疲厭  肇曰. 慈悲爲根發心爲心. 然後

順四攝化衆生. 護正法種善根. 以此衆

德茂其枝條. 道樹日滋不盡有爲也. 下諸

行願枝條之流. 及其日滋日茂以成不盡

義. 耳3度捨慈悲道樹不建. 衆德損耗自隱

涅槃. 謂盡有爲4法也

志常安住方便□向  什曰. 萬善無常隨意

所成. 故須方便□向佛道. 如5□沙王被

經數: 一七七五

經名: 注維摩詰經卷第九

頁數: 四○七

上              欄

繫在獄. 獄孔中遙見佛於山上往來. 心大

歡喜應生兜率天. 在中聞毘沙門天王食

香. 以餓死故心甚樂著. 我今當往生彼食

處. 卽時於毘沙門1樓上化生. 小旣□向大

亦宜然. 肇曰. 方便□向進善之要行. 故常

安住焉

心法不懈  什曰. 心法不勤. 果報未應. 則

生邪見. 謂無所得. 是故行者. 心法不懈

怠*也

說法無[&FFFF]#  什曰. 2梵本云無師倦. 外道師

爲弟子說法. 法之要者則握而不與. 菩薩

則盡其所懷. 故言無師倦也

3勤供諸佛故入生死而無所畏  肇曰. 不以

結生. 曷爲而畏

於諸榮辱心無憂喜不輕未學敬學如佛  肇

曰. 未學當學. 所以不輕. 已學當成. 故敬

如佛

墮煩惱者令發正念   什曰. 念邪則生累. 念

正則累消. 故化令正憶4念

於遠離樂不以爲貴  什曰. 出家離欲及禪

定智慧. 離諸妄想. 悉名遠離樂. 假以心道

非所貴也. 肇曰. 獨善之道何足貴5乎

不著己樂慶於彼樂  別本云. 不著己樂.

慶於他樂. 什曰. 凡6夫見他樂則生嫉. 7他

苦則心安. 自樂則生著自苦則心動. 菩薩則

不然. 見他樂不嫉其心隨喜. 他苦心動欲

令解脫. 自樂不著自苦心8安

在諸禪定如地獄想  什曰. 禪定有三種. 一

大乘二小乘三凡夫. 凡夫禪生高慢我心. 小

中              欄

乘禪獨善心證能燒衆善壞無上道根. 於

菩薩則爲惡趣. 故視之如地獄也. 肇曰. 禪

定雖樂. 安之則大道不成. 菩薩不樂故. 想

之如地獄也

於生死中如園觀想   什曰. 意存兼濟故樂

遊無9畏. 肇曰. 生死雖苦大道之所因. 菩薩

好遊故. 想如園觀也

見來心者爲善師想  什曰. 本無施意. 因

彼來心發我施心. 則於我爲師. 故起師想.

如月氏王出行遊觀. 有數千乞人. 在路側

擧手唱聲各請所須. 王問大臣. 此是何人

何所陳說. 臣答言. 乞人也. 王智慧利根卽

解其意. 語大臣曰. 彼等我大師. 非乞人

也. 汝不解其言耳. 彼所須者. 爲我說法

非爲乞也. 彼言我等前世亦作國王. 不修

布施故受斯報. 王今不施後亦當爾. 以此

故當知是我大師也. 肇曰. 乞者雖欲自益

而實益我. 故想爲善師*也

捨諸所有具一切智想  什曰. 捨諸所有. 謂

身命及國城妻子悉能棄捨. 給施衆生. 給衆

生時. 了知此施必能具足一切智. 明見因

果施而無悔也. 肇曰. 凡所施與妙期有在.

又審因果之不虛也

見毁戒人起救護想  肇曰. 戒爲人護. 毁

戒則無護. 菩薩自己有護. 故欲護無護者

也

護波羅蜜爲父母想  什曰. 取其能生法

身也. 亦云子有所須. 則咨之父母. 菩薩所

須. 則心之六度. 取其饒益比之父母也. 肇

下              欄

曰. 餘四度行轉深. 法身之所由生. 故想爲

父母也

道品之法爲眷屬想  什曰. 助成聖道. 令

其尊勝. 猶人有眷屬益其貴也. 肇曰. 助

成我者. 三十七道品. 猶人有眷屬相助成

10者也

發行善根無有齊限  什曰. 上說始種善

根. 今明修習增進. 修習增進名爲行. 萬善

斯行無所齊限. 亦云不以劫數爲限也. 肇

曰. 上云種善根. 此云無齊限. 轉增廣也

以諸淨國嚴飾之事成己佛土  什11曰. 取

彼淨12國相. 然後修行稱之故致淨國. 與彼

無異. 是名以彼成己也. 肇曰. 爲好飾者.

淨土. 不得不盡淨土之13美

14行無限施具足相好  肇曰. 開四門恣心

者所取. 無□大施法也. 此施相好之所因. 別

本云. 行無15□施. 什曰. 或施心足而財少. 或

財足16施心少. 二事不具. 則不能應無方之

心. 今二事兼具故. 能無所齊限. 恣物所

心17焉

除一切惡. 18淨身口意  什曰. 身口意淨故衆

惡悉除. 因淨則果妙相19妙之所以具*也. 肇

曰. 此明當大施時. 諸惡悉除三業悉淨. 故

致淨20相之報*也

生死無數劫意而有勇  什曰. 勇明其有

力. 上說意淨. 此說有力淨而有力. 故大願

果成也. 肇曰. 生死長久苦毒無量. 自非智

勇孰能處之

聞佛無量德志而不倦  肇曰. 不以21佛

經數: 一七七五

經名: 注維摩詰經卷第九

頁數: 四○八

上              欄

難及. 倦而不修1矣

以智慧劍破煩惱賊  肇曰. 煩惱之寇密固

難遣. 自非慧劍. 無以斷2除

出陰界入  什曰. 煩惱旣盡則隨法化生. 法

化之身超出陰界入也

荷負衆生  什曰. 必令究竟不中棄也

永使解脫  肇曰. 法身3超三界. 陰界入所

不攝. 故言出. 若受陰界入身處4情塵之

內. 則5自同□□安能濟6彼

以大精進□伏魔軍  什曰. 魔天魔也. 肇曰.

魔兵强盛. 非怠者所能制*也

常心無念實相智慧  什曰. 無取相念也. 凡

夫行有念智慧. 則高慢益甚. 是故菩薩心無

念智也  肇曰. 眞智無緣故無念爲名. 俗智

有緣故念7想以8生

行少欲知足而不捨世法  肇曰.  不以無

欲. 而捨世9法自10異

不壞威儀  什曰. 和而不11同

而能隨俗  肇曰. 同俗俯仰不失道儀. 天

下皆謂我同己. 而我獨異12人

起神通慧引導衆生  肇曰. 見形不及道

者. 非通變無以導13焉

得念  肇曰. 正14念

總持  什曰. 以念持念. 持能持法. 故旣言

念又言持. 亦云衆念增長. 則成持*也

所聞不忘  肇曰. 由上二種持也

差別諸根斷衆生疑  肇曰. 慧也

以樂說辯演15說無□  肇曰. 樂說辯四辯之

一也. 上云念定持辯. 此云念持慧辯. 定慧

中              欄

互有其16用. 迭在四門17者也

淨十善道受天人福  什曰. 以不堪受道

故爲說法也. 肇曰. 不爲福報修善. 名爲

善淨. 然爲物受報. 報在欲界人天也

修四無量開梵天道  別本云. 四無量令生

梵天. 什曰. 欲使作梵天請轉法輪. 處尊

18別物也. 亦菩薩自行. 自生梵天也

勸請說法隨喜[&FFFF]#善  肇曰. 修四等卽開

梵道也. 現爲梵王請佛說法. 隨喜[&FFFF]#善以

弘正敎. 如尸棄之流也

得佛音聲  什曰. 是[&FFFF]#善報也 . 肇曰. 經云

有八種意. 亦云有六十種音. 密19[&FFFF]#云. 佛不

思議音. 應物無量*也

身口意善  肇曰. 如來三不護法*也

得佛威儀  肇曰. 凡所擧動. 一則如來音聲.

三不護威儀. 皆佛事也. 菩薩雖未全具. 然

豫入其境故言得也

深修善法所行轉勝  肇曰. 善法誰不修. 貴

在深勝20也

以大乘敎成菩薩僧  肇曰. 僧徒雖衆. 所

貴大乘

心無放逸不失衆善21本  肇曰. 放逸乃衆惡

之門. 喪道之根. 心無放逸則無善不集. 善

法無量. 故略言本也

行如此法是名菩薩不盡有爲  肇曰. 修如

上法自行化彼. 功德日茂不盡有爲也夫

善有爲法變壞物耳. 廢捨不修則日耗日盡

*矣

何謂菩薩不住無爲謂修學空不以空爲證

下              欄

肇曰. 自此下皆無爲觀行也. 觀無爲必

[&FFFF]#恬□之樂. 而能不證涅槃永處生死. 名

不住無爲也. 空無相無作. 三乘共行. 而造

觀不同. 二乘空觀唯在無我. 大乘空觀無

法不在. 以無法不在故空法亦空. 空法旣

空故能不證22空

修學無相無作不以無相無作爲證  肇曰.

二乘無相唯在盡諦. 大乘無相在一切法. 二

乘無作不造生死. 大乘無作萬法不造也

修學無起不以無起爲證  肇曰. 諸法緣會

而有. 緣散而無. 何法先有待緣而起乎. 此空

觀之別門也

觀於無常而不厭善本  什曰. 無常則無法

不滅. 滅而不斷故. 23故修善不厭. 亦觀無

常是泥洹道. 泥洹道則背善本. 今不住無

爲故不厭有也

觀世間苦而不惡生死觀於無我而誨人不倦

什曰. 無我則衆生空. 空而非無. 故誨人

不倦*也

觀於寂滅而不永寂滅  肇曰. 二乘以無常

爲無常. 故厭有爲善法. 以苦爲苦故惡生

死苦. 以無我爲無我. 故怠於誨人. 以24寂

爲*寂故欲永*寂. 菩薩不以無常爲無

常. 故能不厭善本. 不以苦爲苦. 故不惡

生死. 不以無我爲無我. 故誨人不倦. 不

以寂爲寂. 故25不永寂也

觀於遠離而身心修善  什曰. 遠離有三. 一

離人26衆五欲. 二離煩惱. 三諸法性空遠離.

今觀性空遠離. 而不27厭善也. 肇曰. 遠離無

經數: 一七七五

經名: 注維摩詰經卷第九

頁數: 四○九

上              欄

爲之別稱耳. 雖見無爲遠離之1要. 而身心

不離有爲2善也

觀無所歸而歸趣善法  肇曰. 諸法始無所

來. 終無所歸. 雖知無歸. 而常歸善法*也

觀於無生而以生法荷負一切  肇曰. 雖見

無生. 而處生荷彼*也

觀於無漏而不斷諸漏  肇曰. 凡諸無漏與

無爲同. 體自無相皆無爲行也. 雖見無漏.

而與彼同漏. 同漏有二. 有爲入生死. 實

未斷漏者. 有已盡漏而現不斷者

觀無所行. 而以行法敎化衆生  肇曰. 法性

無業何所修行. 雖知無行而敎必以行

*者也

觀於空無而不捨大悲   肇曰. 諸法之相唯

空唯無. 然不以空無捨於大悲也

觀正法位  什曰. 謂無生滅. 取證法也

而不隨小乘  肇曰. 正法位者. 觀無爲取

證之地也

觀諸法虛妄無牢無人無主無相本願未滿

而不虛福德禪定智慧  肇曰. 諸法因緣所

成. 虛假無本. 以何爲實以何爲主. 雖知

如此然本願未滿. 不以功德定慧虛假而

弗修也. 生曰. 不住無爲. 是窮理將入生

死之懷. 以滿願爲極. 故終明之焉

修如此法是名菩薩不住無爲  肇曰. 備修

上法. 則不證無爲. 證謂觀無爲自證道成.

自證道成卽住無爲也

又具福德故不住無爲   肇曰. 上直明菩薩

不盡有爲. 不住無爲. 未釋所以不盡所

中              欄

以不住. 夫大士之行行各有以. 妙期有在.

故復對而明之. 夫德之積也. 必涉有津. 若

住無爲. 則功德不具也

具智慧故不盡有爲  什曰. 上一門中現一

義. 今明一門中兼具二義. 若不住無則不

盡有. 不盡有則不住無也. 肇曰. 智之明

也必由廣博. 若廢捨有爲則智慧不具. 生

曰. 總3□前也. 所以欲住無爲者貪其樂

耳. 福德旣具便自常樂復何貪哉. 所以欲

盡有爲者惡其苦耳. 智慧苟備已自無苦.

有何惡哉

大慈悲故不住無爲  肇曰. 慈悲入生死. 豈

住無爲之所能4者也

滿本願故不盡有爲  肇曰. 滿願由積德.

豈捨有爲之所能. 生曰. 別□前也. 以慈

悲爲懷者. 不得貪己樂也. 欲滿本願者.

不得計己苦也. 此取功德前句智慧後句.

略擧二端爲備也矣

集法藥故不住無爲   肇曰. 採良藥必在

山險. 非華堂之所出. 集法藥必在險有.

非無爲之法所出*焉

隨授藥故不盡有爲  肇曰. 廢捨有爲則

與群生隔絶. 何能隨而授藥. 生曰. *□前

則是反入生死. 必能救衆5人. 故有下四句

也. 集法藥者. 使備有諸法理也. 爲功德

意矣. 隨授藥者知其所主隨病授也. 爲智

慧意矣

知衆生病故不住無爲  肇曰. 習知衆6生

病. 必7知病所盡豈無爲之所能8乎. 生曰.

下              欄

解其病相. 功德意也

滅衆生病故不盡有爲  肇曰. 滅衆生病必

造有治. 豈盡有9爲之所10能. 生曰. 達病所

應. 智慧意也

諸正士菩薩以修此法不盡有爲不住無爲

肇曰. 二法雖異而行必相因. 故對而辯之.

明行11名有以造用不同也

是名盡12無盡無□法門汝等當學  肇曰. 不

盡有爲. 故無□德之累. 不住無爲故

無獨善之□. 此二無□門. 是菩薩弘道之要

路. 佛事無方之所由. 勸彼令學示其佛事

不思議道. 令必審諸佛無若干也

爾時彼諸菩薩聞說是法皆大歡喜以衆妙華

若干種色若干種香 13散遍三千大千世界供

養於佛及此經法幷諸菩薩已稽首佛足歎未

曾有言釋迦牟尼佛乃能於此善行方便言已

忽然不現還到彼國14◎

◎15見阿褒佛品第十二

爾時世尊問維摩詰汝欲見如來爲以何等觀

如來乎  什曰. 若自有慧眼. 則能玄照不

待觀形. 若無慧眼. 則對形而隔. 故問其

所以. 何等觀如來. 復次觀佛有三種. 一觀

形二觀法身三觀性空. 問16言汝三觀中作

何等觀耶. 下盡以性空答. 此章悉用中百

觀破相義. 明如來性空. 更無異義. 故不疏

17問耳. 肇曰. 向命文殊共來見佛. 雖復擧

目順俗而致觀不同. 如來逆[&FFFF]#其情將

顯其來觀之旨. 以明佛事不可思議. 故知而

問也. 生曰. 維摩詰向命諸菩薩. 共來見佛.

經數: 一七七五

經名: 注維摩詰經卷第九

頁數: 四一○

上              欄

[&FFFF]#在人相佛1焉. 然見佛者. 非謂形接得

見便爲見也. 是以問之以明見焉

維摩詰言如自觀身實相觀佛亦然  肇曰.

佛者何也. 蓋窮理盡性大覺之稱也. 其道虛

玄固以妙絶常境. 心不可以智知形不以

像測. 同萬物之爲. 而居不爲之域. 處言數

乏內. 而止無言之鄕. 非有而不可爲無. 非

無而不可爲有. 寂[&FFFF]#虛曠物[&FFFF]#能測. 不知

所以名. 故强謂之覺其爲至也. 亦2以極

矣. 何則夫同於得者得亦得之. 同於失者

失亦得之. 是以則眞者同3眞. 僞者同僞. 如

來靈照冥諧一彼實相. 實相之相卽如來相.

故經曰. 見實相法爲見佛也. 淨名自觀身

實相. 以爲觀如來相. 義存於是. 生曰. 若謂

己與佛接爲得見者. 則己與佛異相去遠

矣. 豈得見乎. 若能如自觀身實相. 觀佛亦

然. 不復相異. 以無乖爲得見*者也

我觀如來前際不來後際不去今則不住  生

曰. 若以見佛爲見者. 4此理本無. 佛又

不見也. 不見有佛乃爲見佛耳. 見佛者

見此人爲佛從未來至現在從現在入

過去. 故推不見三世有佛也. 過去若有便

應更來. 然其不來明知佛不在過去矣. 未

來若有便應卽去. 然其不去明知佛不在

未來矣. 現在若有便應有住. 然其不住明

知佛不在現在矣

不觀色不觀色如不觀色性不觀受想行識

不觀識如不觀識性  肇曰. 法身超絶三界.

非陰界入所攝. 故不可以生住去來而[&FFFF]#.

中              欄

不可以五陰如性而觀也. 生曰. 向云不見

佛者. 或是已不能見非無佛也. 故復推

無佛可見以盡之焉. 人佛者五陰合成耳.

若有便應色卽是佛. 若色不卽是佛. 便應

色外有佛也. 色外有佛又有三種. 佛在色

中色在佛中色屬佛也. 若色卽是佛. 不應

待四也. 若色外有佛. 不應待色也. 若色

中有佛佛無常矣. 若佛中有色佛有分矣.

若色屬佛色5不可變矣. 色者色之事也. 如

者色不異也. 性者6無本爲色也. 旣言其事.

事或可改. 故言如也. 雖曰不改本或不然.

故言性也. 然則要備三義. 然後成色義也.

是以如性五事亦不得而殊也. 至識皆同

之焉. 旣無所見乃爲見實也. 以實見爲

佛. 見實所以見佛*也

非四大7起同於虛空  肇曰. 法身如空. 非

四大所8起造也. 生曰. 向雖推無人相佛.

正可表無實人佛耳. 未足以明所以. 佛

者竟無人佛也. 若有人佛者. 便應從四

大起而有也. 夫從四大起而有者. 是生死

人也. 佛不然矣. 於應爲有佛常無也

六入無積  生曰. 夫有人佛者. 要從六入

積9而或出也. 旣無有積. 夫有人佛乎. 五

是四大所造. 故就六以明之焉

眼耳鼻舌身心10已過  肇曰. 法身過六情.

故外入無所積. 生曰. 上言六入無積故無

人佛者. 正可無後世人佛耳. 未足以明

今亦無也. 故復卽六入云已過也. 六入已

過者無積爲甚久矣

下              欄

不在三界  生曰. 上言六入已過. 容正在

有六處. 過或不及無六入處也. 故復云

不在三界矣

三垢已離  肇曰. 旣越三界. 安得三界之

垢. 生曰. 三垢已離故不在三界也. 以無三

爲不在三矣

順三脫門  生曰. 順三脫門. 故離三垢也.

以三離三11也

三明與無明等  肇曰. 法身無相體順三脫.

雖有三明而不異無明也. 生曰. 順三脫

門則等明無明也. 三脫門旣三而明. 故復

就三明言之*也

不一相不異相  肇曰. 無像不像故不可

爲一. 像而不像故不可爲異. 生曰. 等者

兩12共等也. 兩共等者不一不異也

不自相不他相  肇曰. 不自而同自. 故自而

不自不他而同他. 故他而不他無相之身.

豈可以一異自他. 而觀其體耶. 生曰. 有自

有他則異矣

非無相非取相  肇曰. 旣非無物之相. 又非

可取之相. 生曰. 若無相爲一矣. 又不13可

取無一異相14也

不此岸不彼岸不中流  生曰. 順三脫門則

到彼岸矣. 若有到則不到也. 無到不到然

後爲到耳. 此岸者生死也. 彼岸者15涅槃也.

中流者結使也

而16化衆生  肇曰. 欲言此岸寂同涅槃. 欲

言彼岸生死是安. 又非中流而敎化衆生.

此蓋道之極也. 此岸生死. 彼岸涅槃. 中流賢